-  Jeg er meget ked af og fuld af beklagelse over, at det ikke er lykkedes at indgå forlig. Et forlig giver altid stabilitet og ro. Nu må vi agere ud fra som situationen er nu, siger borgmester Finn Olesen (Soc.Dem.) Uenigheden drejer sig om, hvordan kommunens penge næste år skal bruges. - Jeg synes, det er meget meget beklageligt, at vi har en borgmester som kommer til at sidde udenfor budgetforliget, siger formanden for plan- og miljøudvalget, Per Harfeld (Venstre). Det er få penge, der skiller de to fløje i byrådet - men ingen af parterne vil give sig. Venstre og Lokallisten mener, der er i deres forslag er råderum til at hvert enkelt udvalg kan højne servicen, Socialdemokraterne samt De Konservative, Det Radikale Venstre, SF samt løsgængere i byrådet mener derimod, at det er byrådets opgave at præcisere overfor udvalgene, hvor der skal spares og hvor der ikke skal. Byrådet står nu i den højst usædvanlige situation at hvert enkelt af de omkring 40 punkter i budgettet skal stemmes ud eller ind. - Jeg synes ikke, borgmester har gjort det arbejde, han skulle for at finde et forlig, lyder kritikken fra Venstre Per Harfeld, der sammen med Lokallistens Viggo Bilde de seneste uger forgæves har forsøgt at nå til enighed med den anden fløj med borgmesteren i spidsen. Selv siger borgmesteren, at han har forsøgt at "få trådene knyttet" igennem mange timers forhandlinger. - På et tidspunkt må man så erkende, at man ingen steder når. Det punkt nåede vi mandag aften, siger Finn Olesen. Tilbage sidder han nu som borgmesteren med et andet budget end det, han selv ville have. - Jeg arbejder loyalt ud fra de beslutninger, der er truffet - selv om det bliver et budget, jeg ikke vil stemme for, siger Finn Olesen.
Det er ikke lykkedes borgmester Finn Olesen at nå et forlig om næste års budget - forud for byrådsmødet tirsdag aften.
Højst usædvanligt kommer Hjørrings borgmester til at forvalte et politisk budget, han slet ikke er enig i. - Det er han selv ude om, ha